KISLŐDI FALUHÍREK
               2011. június 17.



         2011/4. szám

Június 24-én első ízben kerül megrendezésre Kislődön a „Múzeumok Éjszakája”, melynek helyszíne: a „Rőthy Mihály” Egyháztörténeti Gyűjtemény nagyterme, illetve udvara. 

A programok 16,00 órától kezdődnek. Az est során fellép: az Ajkai Bányász Fúvószenekar, Cserhalmi Ferenc operaénekes,  Dominek Anna színművész, a veszprémi Dohnányi Ernő Zeneművészeti Szakközépiskola növendékei, a kislődi „Rőthy Mihály Általános Iskola  8. osztályos tanulói és tanáruk Herold Gábor, az ajkai Zeneiskola kislődi növendékei, valamint a „Rőthy Mihály” Általános Iskola énekkara. A programok alatt Maróti Lászlóné fafaragó mester mutatja be az érdeklődőknek a faragás fortélyait. Nagy szeretettel várjuk a falu lakóit és minden kedves vendéget, akik amellett, hogy szép élményben lehet részük, megtekinthetik a tavaly óta új formájában működő múzeumot is. A programok és a múzeum ezen a napon ingyenesen látogatható.

A Kislőd község közigazgatási területén élő 45-65 éves hölgy lakosok – akik két éven belül nem voltak – mammográfiás szűrővizsgálatra invitáló levelet kaptak a Megyei Kórház Röntgen Osztályára (Veszprém, Kórház u. 1. földszint). Az előző évek gyakorlatához hasonlóan az önkormányzat csoportos beutazást biztosít az érintett hölgyek számára. Az autóbusz 2011. június 23-án (csütörtökön) 12,00 órakor indul a Polgármesteri Hivatal elől és a vizsgálat végeztével indul vissza Veszprémből. Kérjük, hogy azok, akik a fenti időpontban, az önkormányzat által biztosított autóbusszal szeretnének a szűrővizsgálatra eljutni szándékukat legkésőbb 2011. június 22. (szerda) 12,00 óráig jelezzék a Polgármesteri Hivatalban Üregi Évánál a 246-001 vagy a 06-20/547-1838-as telefonszámon. Azok, akik a szervezett csoportos utazást veszik igénybe  „behívólevelüket” szíveskedjenek a szűrővizsgálat alkalmával érvényesíttetni, majd ezt követően az Önkormányzatnak leadni.

2011. május hónaptól   Szilas-Illés Mónika látja el a falugazdászi teendőket.
Ügyfélfogadás helye:  Polgármesteri Hivatal Kislőd

Ügyfélfogadás ideje:  csütörtökönként  9,30– 12,00 óráig 
(a nyári időszakban, június 1 – szeptember 30. között csak  páratlan héten)
Elérhető: a 06-70/4365-124 mobilszámon

A Mobil Jogsegély Program keretében, a szociálisan rászorulók továbbra is ingyenes jogi szolgáltatást vehetnek igénybe. Ennek során Dr. Papp Péter nyújt jogi tanácsadást.

Ügyfélfogadás helye: Polgármesteri Hivatal Kislőd

Ügyfélfogadás ideje: hétfőnként 8,30 – 10,00 óráig (minden második héten: 2011. június 20., július 04., július18., augusztus 01.)
Elérhető: a 06-70/266-1582 mobilszámon

A Kislődi Háziorvosi Szolgálat értesíti a Tisztelt Lakosságot, hogy 2011. július 1-én (pénteken) nem lesz rendelés! Kérjük, hogy ezen a napon sürgős esetben az Ajkai Kórház ügyeletét szíveskedjenek felkeresni!
Tisztelettel:









Somogyi Anna sk.









    
     polgármester

